**ΠΡΟΣΤΑΚΤΙΚΗ- ΔΙΑΛΥΤΙΚΑ-ΕΚΦΡΑΣΕΙΣ ΣΥΜΦΡΑΣΕΙΣ**

**Προστακτική** είναι η έγκλιση την οποία χρησιμοποιούμε για να δώσουμε μια προσταγή, παράκληση, ευχή. Έχει μόνο δύο πρόσωπα, το β’ ενικό και το β΄ πληθυντικό. Προστακτική σχηματίζει μόνο ο Ενεστώτας (Εξακολουθητική Προστακτική) και ο Αόριστος (Συνοπτική Προστακτική).

**Πώς χρησιμοποιούμε τα διαλυτικά**

**Τα διαλυτικά** μπαίνουν πάνω από το ‘ι’ ή το ‘υ’ για να δείξουμε ότι προφέρονται ξεχωριστά από το προηγούμενο φωνήεν ‘α’, ‘ε’, ‘ο’, ‘υ’. παϊδάκι, θεϊκός, αϋπνία

Δεν χρησιμοποιούμε διαλυτικά όταν: α) το προηγούμενο φωνήεν τονίζεται Μάιος, άυπνος β) δεν έχουμε δίψηφο φωνήεν πρωινός, διυλίζω

Όταν γράφουμε με κεφαλαία γράμματα βάζουμε πάντα διαλυτικά (αφού δεν βάζουμε τόνο): ΜΑΪΟΣ, ΑΫΠΝΟΣ

**Εκφράσεις και Συμφράσεις**

**Εκφράσεις** είναι οι λέξεις που σχηματίζουν ένα σύνολο και έχουν συνήθως μεταφορική σημασία.

για ένα κομμάτι ψωμί= πολύ φθηνά

άλλη όρεξη δεν είχα = δεν είχα καμιά διάθεση

**Συμφράσεις** είναι οι λέξεις που τις συναντάμε συχνά μαζί.

σοκολάτα γάλακτος

χυμός πορτοκάλι

*ΑΣΚΗΣΕΙΣ*

1.α) Συμπληρώνω τη συνοπτική προστακτική στα παρακάτω ρήματα της Παθητικής Φωνής. Προσοχή στην κατάληξη –είτε !

ΟΡΙΣΤΙΚΗ-ΕΝΕΣΤΩΤΑΣ ΠΡΟΣΤΑΚΤΙΚΗ ΣΥΝΟΠΤΙΚΗ

Κρατιέμαι κρατήσου κρατηθείτε

Πλένομαι ......................... .........................

Βιάζομαι ......................... .........................

Χάνομαι ......................... .........................

Στηρίζομαι ......................... .........................

Δανείζομαι ......................... .........................

Στέκομαι ......................... .........................

1.β) Κάποια ρήματα είναι τελικά πολύ.... «παράξενα». Σχηματίζουν τη συνοπτική προστακτική όπως θέλουν αυτά και όχι όπως τόσα άλλα.

Έρχομαι ……………………………. ..........................

Βλέπω ……………………………. …………………………

Παίρνω .............................. .........................

Βρίσκω ............................. .........................

Λέγω ............................. .........................

2. Βάλε διαλυτικά (¨) όπου χρειάζεται: Λαική, κοροιδεύω, γάιδαρος, γαιδουράκι, κορόιδο, πλαινός, πλάι, σαίτα, προιόντα, νεράιδα, αυπνία, ταίζω, θεικός, χαιδεύω, πρωινός, αιτός.

3. Γράψε και εσύ τον Αόριστο της Οριστικής, της Συνοπτικής Υποτακτικής και της Συνοπτικής Προστακτικής στα παρακάτω ρήματα :

ΟΡΙΣΤΙΚΗ ΥΠΟΤΑΚΤΙΚΗ ΠΡΟΣΤΑΚΤΙΚΗ

|  |  |  |  |
| --- | --- | --- | --- |
| ΕΝΕΣΤΩΤΑΣ | ΑΟΡΙΣΤΟΣ | ΣΥΝΟΠΤΙΚΗ | ΣΥΝΟΠΤΙΚΗ |
| Αντιγράφεις | Αντ-**έ**-γραψες | Να αντιγράψεις | Αντ**-ί** -γραψε |
| Αναλύεις |  |  |  |
| Αποσπάς | Απ-**έ-**σπασες |  | Απ-**ό-**σπασε |
| Επαναλαμβάνεις |  |  |  |
| Καταγράφεις | Κατ-**έ-**γραψες |  |  |
| Επιστρέφεις |  |  |  |
| Διατάζεις |  |  |  |
| Αναβάλλεις | Αν-**έ-**βαλες |  |  |
| Μετατρέπεις |  |  |  |